Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2004/C 31/02)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

Π.Ο.Π. (x) Π.Γ.Ε. ( )

Αριθμός φακέλου που δίδεται από το κράτος μέλος: -

1. Αρμόδια υπηρεσία του κράτους μέλους Όνομα: Ministero delle Politiche agricole e forestali (Υπουργείο Γεωργίας και Δασών)

Διεύθυνση: Via XX Settembre, 20 - I-00187 Roma

τηλ. (39-06) 481 99 68

Φαξ (39-06) 42 01 31 26

E-mail: qualita@politicheagricole.it

2. Αιτούσα ομάδα 2.1. Όνομα: α) Associazione Jonica Olivicoltori - AJO

β) Associazione Jonica Produttori Olivicoli - AJPROL

2.2. Διεύθυνση: α) Via Duca degli Abruzzi, 37 - I-74100 Taranto

β) Via Duca degli Abruzzi, 21 - I-74100 Taranto

2.3. Σύνθεση: Παραγωγοί/μεταποιητές (x) άλλος ( ).

3. Τύπος του προϊόντος: Λιπαρές ουσίες. Εξαιρετικό παρθένο ελαιόλαδο - Κατηγορία 1.5

4. Προδιαγραφές της συγγραφής υποχρεώσεων (Σύνοψη των όρων του άρθρου 4 παραπομπή 2)

4.1. Ονομασία: "Terre Tarentine"

4.2. Περιγραφή: Εξαιρετικό παρθένο ελαιόλαδο με τα ακόλουθα χαρακτηριστικά:

- Χρώμα: κίτρινο/πράσινο·

- Ροή: μέτρια·

- Γεύση: φρουτώδης με μέτρια γεύση πικρού και ελαφρά πικάντικη·

- Κατώτερος βαθμός δοκιμής από ομήγυρη γευσιγνωστών: 6,5·

- Μέγιστη ολική οξύτητα που εκφράζεται σε ελαϊκό οξύ κατά βάρος: δεν υπερβαίνει τα 0,6 γραμμάρια ανά 100 γραμμάρια ελαίου·

- Δείκτης υπεροξειδίων: <= 12 Meq O2/kg·

- K232: <= 1,70·

- K270: <= 0,15·

- Λινολενικό οξύ: <= 10 %·

- Λινολενικό οξύ: <= 0,6 %·

- Ελαϊκό οξύ: >= 70 %·

- Καμπεστερόλη: <= 3,3 %·

- Τριλινελαΐνη: <= 0,2 %.

4.3. Γεωγραφική περιοχή: Η περιοχή παραγωγής και μεταποίησης των ελαιοκάρπων που προορίζονται για την παραγωγή του εξαιρετικού παρθένου ελαιόλαδου "Terre Tarentine" περιλαμβάνει όλες τις διοικητικές εκτάσεις των δήμων της επαρχίας Taranto: Comune di Taranto που έχει καταγραφεί στο κτηματολόγιο με το γράμμα "A", Ginosa, Laterza, Castellaneta, Palagianello, Palagiano, Mottola, Massafra, Crispiano, Statte, Martina Franca, Monteiasi, Montemesola.

4.4. Απόδειξη προέλευσης: Η ελαιοκαλλιέργεια στην περιοχή που εξετάζεται εμφανίστηκε πριν από 8000 χρόνια (M. Moscardino: "Il museo paleontologico di Maglie e la civiltΰ premessapica", Bari 1965, σ. 12), αλλά είναι βέβαιο ότι οι Messapi, πιθανώς ιλλυρικής καταγωγής, εγκαταστάθηκαν την πρώτη χιλιετία π.Χ. και άρχισαν να καλλιεργούν πρώτοι το ελαιόδεντρο. Στη συνέχεια ακολούθησαν άλλοι άποικοι έλληνες και φοίνικες. Κατά μήκος του ρήγματος Massafra υπάρχουν πολυάριθμες εγκαταστάσεις σε σπηλιές προέλευσης Basiliana που υπάρχουν υπολείμματα από μυλόπετρες και πιεστήρια.

Στο εθνικό μουσείο του Taranto φυλάσσονται κρατήρες, υδρία και αμφορείς με μυθολογικές σκηνές όπου πρωταγωνιστεί η ελιά, καθώς και στατήρες και δραχμές του Τάραντο των VI-V π.Χ αιώνων που απεικονίζουν σάτυρους στεφανωμένους με κλαδιά ελιάς.

Η περιοχή Taranto στη μεγάλη Ελλάδα ήταν γνωστή στον ελληνικό κύκλο για τα μύρα και το βάλσαμο όπως μαρτυρείται από την επανεύρεση κεραμικών και μπρούτζινων δοχείων εκλεπτυσμένης χειροτεχνίας.

Οι ελιές προέρχονται από ελαιώνες που βρίσκονται στην περιοχή παραγωγής και για το σκοπό αυτό οι παραγωγοί καταχωρούν τις φυτείες τους σε μητρώο που έχει δημιουργηθεί και ενημερώνεται δεόντως από τον οργανισμό ελέγχου.

Οι διαδικασίες παραγωγής, μεταποίησης, συσκευασίας και εμφιάλωσης πραγματοποιούνται στην οριοθετημένη περιοχή και οι παραγωγοί που θα διαθέσουν στο εμπόριο το εξαιρετικό παρθένο ελαιόλαδο, με την εν λόγω ονομασία για να εξασφαλίσουν την ανιχνευσιμότητα του προϊόντος, πρέπει να καταχωρήσουν τις εγκαταστάσεις μεταποίησης σε κατάλληλα μητρώα που τηρούνται και ενημερώνονται από τον οργανισμό ελέγχου, δηλώνοντας ετησίως την ποσότητα των μεταποιημένων ελιών και την ποσότητα του παραγόμενου ελαίου.

4.5. Μέθοδος παραγωγής: Το εξαιρετικό παρθένο ελαιόλαδο "Terre tarentine" παράγεται από ελιές των ποικιλιών Leccino, Coratina, Ogliarola και Frantoio οι οποίες αντιπροσωπεύουν, η κάθε μια μόνη της ή όλες μαζί, τουλάχιστον το 80 %, σε μεταβλητά ποσοστά μεταξύ τους. Το υπόλοιπο 20 % αποτελείται από άλλες δευτερεύουσες ποικιλίες που υπάρχουν στους ελαιώνες της περιοχής παραγωγής.

Η μέγιστη παραγωγή ελιών ανά ελαιόδεντρο δεν είναι δυνατό να υπερβαίνει τα 60 kg στους ελαιώνες πυκνής φύτευσης και τα 120 kg στους ελαιώνες κανονικής φύτευσης.

Η συλλογή πρέπει να διενεργείται από τον Οκτώβριο έως τον Ιανουάριο με διαδικασίες που προβλέπουν την πτώση των καρπών απευθείας από το δέντρο.

Η μεταφορά των ελιών στο ελαιοτριβείο πρέπει να γίνεται την ίδια ημέρα της συγκομιδής χρησιμοποιώντας κοφίνια κατάλληλα για την διασφάλιση της ακεραιότητας των καρπών.

Πριν από το άλεσμα, οι ελιές μπορούν να παραμείνουν στο ελαιοτριβείο έχοντας αποθηκευτεί εγκαίρως σε άκαμπτα και καλά αεριζόμενα κοφίνια, το πολύ για 72 ώρες.

Η εξαγωγή του εξαιρετικού παρθένου ελαιόλαδου "Terre Tarentine" πρέπει να πραγματοποιηθεί σε εξουσιοδοτημένα ελαιοτριβεία με τη χρήση πόσιμου νερού σε θερμοκρασία που δεν είναι ανώτερη των 30 °C.

Η μέγιστη απόδοση της ελιάς σε έλαιο δεν πρέπει να είναι ανώτερη του 22 %.

4.6. Δεσμός: Η ελαιοκαλλιέργεια αποτελεί σημαντικό μέρος της παραγωγής και διαδραματίζει ουσιαστικό ρόλο στην οικονομία της περιοχής.

Η περιοχή παραγωγής του εξαιρετικού παρθένου ελαιόλαδου "Terre Tarantine" βρίσκεται στην δυτική κλιτύα της επαρχίας Taranto, με νότια έκθεση και προστατεύεται βόρεια από τα υψώματα Murge, κατέχει ιδιαίτερα αγρονομικά στοιχεία και ευνοϊκά κλιματολογικά και εδαφικά χαρακτηριστικά της περιοχής του Ιονίου και του Τάραντο, με ήπιο κλίμα. Τα εδάφη είναι αμμώδη, βαθιά, κυρίως ερυθροκαστανόχρωμα χωρίς δομή ή με αδρή δομή, που αποτελείται από πυριτώδη χαλίκια και μαρμαροασβεστολιθικά πετρώματα. Η διαπερατότητα είναι μεταβλητή από μέτρια έως πολύ υψηλή. Η περιεκτικότητα σε άργιλο δεν υπερβαίνει το 20 %, ενώ σε ασβεστόλιθο είναι το πολύ 5 %.

Το κλίμα είναι θερμό και ξηρό, οι μέσες βροχοπτώσεις είναι περίπου 10 mm (κατώτατο όριο) τον Ιούλιο και περίπου 80 mm (ανώτατο όριο) το Νοέμβριο. Η μέση ετήσια θερμοκρασία κυμαίνεται περίπου στους 15 °-16 °C, με ελάχιστη τους 9 °C περίπου και μέγιστη τους 30 °C.

Ο δεσμός ανάμεσα στην ελαιοκαλλιέργεια και στην επαρχία Taranto εμφανίζεται στην ιστορία της εν λόγω έκτασης από τις πολυάριθμες ιστορικές λογοτεχνικές γραφές οι οποίες αποδεικνύουν πως η ελιά, στη γεωγραφική περιοχή που εξετάζεται, χαρακτηρίζει ουσιαστικά, εκτός από την αξιόλογη αιτία του τοπίου, τις κοινωνικοοικονομικές πτυχές της εν λόγω περιοχής.

4.7. Δομή του ελέγχου Ονομασία: Camera di Commercio di Taranto

Διεύθυνση: Viale Virgilio, 19 - I-74100 Taranto

4.8. Επισήμανση: Το εξαιρετικό παρθένο ελαιόλαδο πρέπει να διατίθεται στο εμπόριο σε δοχεία με μέγιστη περιεκτικότητα 5 λίτρα.

Η προστατευόμενη ονομασία πρέπει να αναγράφεται στην ετικέτα με ευανάγνωστους και ανεξίτηλους χαρακτήρες με χρώμα που έχει μεγάλη αντίθεση σε σχέση με το χρώμα της ετικέτας ώστε να διακρίνεται σαφώς από τις άλλες ενδείξεις της ετικέτας.

4.9. Εθνικές απαιτήσεις: -

Αριθ. ΕΚ: IT/00259/05.11.2002.

Ημερομηνία παραλαβής του πλήρους φακέλου: 21 Νοεμβρίου 2003.